CELEX: 62010CN0367
Language: da
Date: 2010-07-22 00:00:00
Title: Sag C-367/10 P: Appel iværksat den 22. juli 2010 af EMC Development AB til prøvelse af dom afsagt af Retten (Femte Afdeling) den 12. maj 2010 i sag T-432/05, EMC Development AB mod Europa-Kommissionen

23.10.2010   
            
            
               DA
            
            
               Den Europæiske Unions Tidende
            
            
               C 288/20
            
         
      Appel iværksat den 22. juli 2010 af EMC Development AB til prøvelse af dom afsagt af Retten (Femte Afdeling) den 12. maj 2010 i sag T-432/05, EMC Development AB mod Europa-Kommissionen
      (Sag C-367/10 P)
      ()
      (2010/C 288/33)
      Processprog: engelsk
      
         Parter
      
      
         Appellant: EMC Development AB (ved avocat W.-N. Schelp)
      
         Den anden part i appelsagen: Europa-Kommissionen
      
         Appellanten har nedlagt følgende påstande
      
      
                  (i)
               
               
                  Kommissionens beslutning af 28. september 2005 annulleres.
               
            
                  (ii)
               
               
                  Subsidiært ophæves den appellerede dom helt eller delvis, og sagen hjemvises til Retten med henblik på realitetsbehandling under hensyn til Domstolens bemærkninger.
               
            
                  (iii)
               
               
                  Kommissionen tilpligtes under alle omstændigheder at betale sagsøgerens omkostninger i forbindelse med sagen for Retten og for Domstolen.
               
            
         Anbringender og væsentligste argumenter
      
      Sagsøgeren har gjort gældende, at Retten ved at tiltræde Kommissionens standpunkter med hensyn til retningslinjerne pålagde sagsøgeren at bevise faktiske omstændigheder, og pålagde sagsøgeren en uoverkommelig bevisbyrde. Retten har herved krævet bevis for standardens virkninger, uden at overveje de bredere, mere fundamentale problemer vedrørende dens art. Det er sagsøgerens opfattelse, at dette udgør en retlig fejl, og at rækkefølgen af undersøgelsen af standardens art og virkninger er blevet omvendt.